Ferengien hankintasäännöt

Ferengien hankintasäännöt ovat kuvitteellisessa Star Trek -universumissa esiintyvä joukko ohjeita, joiden on tarkoitus varmistaa äärikapitalististen ferengien liiketoiminnan kannattavuus. Ensimmäisen säännön loi Gint, Ferengien liittouman ensimmäinen suurnagus, joka antoi säännölle järjestysnumeron 162 luodakseen kysyntää vielä silloin määrittelemättömille 161:lle sitä edeltävälle säännölle. Sääntöjen yhteismääräksi on kerrottu 285, mutta kaikkia niistä ei ole koskaan julkaistu. Niiden esitetään sarjassa olevan lähinnä uskontoon verrattavassa asemassa ferengien yhteiskunnassa.

Suurimman osan hankintasäännöistä on luonut Ira Steven Behr, joka toimi tuottajana Star Trek: Deep Space Ninessa. Suuri osa niistä julkaistiin kirjassa The Ferengi Rules of Acquisition (ISBN 0-671-52936-6).

Luettelo ferengien kauppiassäännöistä 
1. Kun olet saanut heidän rahansa, älä koskaan anna niitä takaisin.

2. Paras sopimus on sellainen, josta tulee eniten voittoa.

3. Älä koskaan käytä ostamiseen enempää kuin mitä sinun täytyy.

4. Nainen, jolla on vaatteet, on kuin keittiössä oleva mies.

6. Älä koskaan anna perheen olla voittojen tiellä

7. Pidä korvasi kuulolla.

8. Pienellä painettu teksti tietää suurta riskiä.

9. Otollinen tilaisuus ja vaisto on yhtä kuin voitto.

10. Ahneus on ikuista.

11. Vaikka se olisi ilmainen, voit silti ostaa sen halvemmalla.

12. Kaikki mikä on myymisen arvoista, on myymisen arvoista kahteen kertaan.

13. Kaikki mikä on tekemisen arvoista, on tekemisen arvoista rahan takia.

16. Diili on diili.

17. Sopimus on sopimus, mutta vain ferengien välillä.

18. Ferengi ilman voittoa ei ole mikään ferengi.

19. Tyydytys ei ole taattu.

21. Älä koskaan laita ystävyyttä voiton edelle.

22. Viisas mies voi kuulla voiton tuulessa.

23. Mikään ei ole tärkeämpää kuin terveytesi. Paitsi rahasi.

24. Latinumilla ei voi ostaa onnellisuutta, mutta sillä voi totisesti vuokrata sitä.

25. Kuolleena ei voi käydä kauppaa.  

27. Ei ole mitään vaarallisempaa kuin rehellinen liikemies.

31. Älä koskaan pilkkaa ferengin äitiä, vaan pilkkaa sen sijaan jotain, jolla on hänelle merkitystä.

33. Pomon miellyttäminen ei ole koskaan pahasta.

34. Sota on hyvää bisnekselle... mutta vain silloin kun se tapahtuu kaukana. Mitä lähempänä se on, sitä huonompaa bisnes on.

35. Rauha on hyvää bisnekselle.
	
40. Voit antaa naisen koskea korvanlehtiisi, mutta ei koskaan latinumiisi.

41. Voitto on itse oma palkintonsa.
	
44. Älä koskaan sekoita viisautta onneen.

45. Laajenna tai kuole.(95. säännön on kerrottu yhdessä lähteessä olevan sama.)

47. Älä koskaan luota henkilöön, jolla on parempi puku kuin itselläsi.

48. Mitä leveämpi hymy, sitä terävämpi veitsi.

52. Älä koskaan pyydä, jos voit ottaa.

57. Hyvät asiakkaat ovat harvinaisia kuin latinumi. Säilytä ne.

58. Onnistumiselle ei ole korviketta.

59. Ilmaiset neuvot ovat harvoin halpoja.

60. Pidä valheesi johdonmukaisina.

62. Mitä vaarallisempi reitti, sen suurempi voitto.

65. Tulipa voittoa tai tappiota, voit aina ottaa Hupyrianin kuoriaisnuuskaa.

74. Tieto on voittoa.

75. Koti on siellä missä sydän on, mutta tähdet on tehty latinumista.

76. Julista silloin tällöin rauha. Se saa vihollisesi aivan pyörälle päästään!

77. Jos rikot sen, joudut maksamaan sen.

79. Varo vulkaanien tiedonjanoa.

82. Mitä köykäisempi tuote, sen korkeampi hinta.

85. Älä anna kilpailun tietää, mitä ajattelet.

89. Älä kysy mitä voitot voivat tehdä sinun eteesi, vaan mitä sinä voit tehdä voittojesi eteen.

94. Naiset ja raha-asiat eivät sovi yhteen.

95. Laajenna tai kuole.. 45. sääntö on ilmoitettu samaksi

97. Tarpeeksi... ei ole koskaan tarpeeksi.

98. Jokaisella on hintansa.

99. Luottamus on vaativin sitoumus.

102. Luonto lahoaa, mutta latinum on ikuista.

103. Nukkuminen voi häiritä mahdollisuutta.

104. Usko siirtää vuoria... inventaariovuoria.

106. Köyhyydessä ei ole kunniaa.

109. Arvokkuus ja tyhjä säkki ovat säkin arvoisia.

111. Kohtele velallisia kuten perhettäsi. Riistä heitä.

112. Seksi pomon siskon kanssa on kielletty.

113. Harrasta aina seksiä pomosi kanssa.

121. Kaikki on myytävänä, jopa ystävyys.

123. Jopa sokea voi huomata latinumin hohdon.

125. Et voi tehdä sopimuksia, jos olet kuollut.

139. Vaimot palvelevat, veljet perivät.

141. Vain tyhmät maksavat jälleenmyynnistä.

144. Hyväntekeväisyydessä ei ole mitään pahaa... niin kauan kuin se palautuu taskuusi.

162. Jopa huonoimpina aikoina joku tekee voittoa.

168. Kuiskaa tiesi menestykseen.  
177. Tunne vihollisesi... mutta tee heidän kanssaan aina kauppaa.

181. Edes vilpillisyys ei voi himmentää voittoa.

189. Anna muiden pitää maineensa. Pidä sinä heidän rahasi.

190. Kuule kaikki; älä luota mihinkään.

192. Älä koskaan huijaa klingonia... paitsi, jos olet varma, että pääset livohkaan.

194. On aina hyväksi bisnekselle tietää, mitä asiakkaasi ajattelevat, ennen kuin he astuvat ovestasi sisään.

202. Voiton oikeutus on voitto.

203. Uudet asiakkaat ovat kuin terähampaisia greematoja. Ne voivat olla meheviä, mutta joskus purevat takaisin.

208. Joskus ainoa kysymystä vaarallisempi asia on vastaus.

211. Työntekijät ovat askelmia menestykseen johtavilla tikapuilla. Älä epäröi astua niiden päälle. 

214. Älä koskaan aloita liikeneuvotteluja tyhjällä vatsalla.

217. Et voi vapauttaa kalaa vedestä.

218. Tiedä aina, mitä olet ostamassa.

223. Varo miestä, jolla ei ole aikaa oo-moxille.

229. Latinum kestää kauemmin kuin himo.

236. Et voi ostaa kohtaloa.

239. Älä koskaan epäröi antaa tuotteelle harhaanjohtavaa nimeä.

242. Enemmän on hyvä... kaikki on parempaa.

255. Vaimo on luksusta... viisas tilintarkastaja taas välttämättömyys.

261. Varakas mies voi ostaa kaiken paitsi omantunnon.

263. Älä koskaan anna epäilyksen himmentää latinumin himoasi.

266. Kun olet epäilyksen vallassa, valehtele.

284. Sisimmissään jokainen on ferengi.

285. Hyvää tekoa ei koskaan jätetä rankaisematta.

286: Kaikki on lopussa, kun Morn lähtee. (Quarkin keksimä)

299: Kun käytät jotakuta hyväksesi, kannattaa muistaa kiittää. Seuraavalla kerralla on sitten helpompi hönäyttää. (Neelixin keksimä olematon sääntö)

Hankinnan asteet 
Hankintasääntöjen lisänä ovat Hankinnan viisi astetta: 
 Halu: Järjenvastainen halu saada jotain … "Minä haluan sen."
 Oikeutus: Moraalinen tekosyy hankkimiseen … "Minun pitää saada se."
 Omistaminen: Se on nyt minulla eikä toisella … "VIIMEINKIN MINUN!"
 Pakkomielle: Pakonomainen tai epälooginen päähänpinttymä … "Aarre!" 
 Jälleenmyynti: Aikaisemmin ostetun myyminen  … "Mitä tarjoat?"

Lähteet

Star Trek
Luettelot televisiosarjoista